《寄友人》
元代·许谦

丹凤止高冈，众鸟甘戢羽。昂昂九皋鹤，下上得所附。

江南竹实九，朝阳自轩翥。延颈戛然鸣，四顾失其侣。

岂不念相从，天阔无处所。凤兮归何时，耻与燕雀伍。

作者简介：（1270—1337）金华人，字益之，号白云山人。幼孤，力学。从金履祥学，尽得其奥。教授乡里，不应辟举。居东阳八华山，学者争往从之。四方之士，以不及门为耻。或访以典礼政事，闻者无不厌服。卒谥文懿。有《读书传丛说》、《诗名物钞》、《白云集》等。